Реджеп Таїп Ердоган

Редже́п Таї́п Éрдоган (, МФА:; 26. фебруара 1954, Істанбул, Турція) — турицькый державный дїятиль, політік. Презідент Турції із 28. авґуста 2014 года.

Премєр-мініштр Турції (2003—2014). Лідер турицької головної Партії справедливости тай розвоя. У 1994–1998 роках быв мером Істанбула. 2018 года іщи раз быв выбраный Презідентом на достроковых выборах в Турції. Почесный дохтор МДІМУ.

 Біоґрафія 
Уродився в стамбулському районї Бейоглу 26 фебруара 1954 года. Його файта была із Різе, вароша на сїверному выходї Турції. Агмет Ердоган (Ahmet Erdogan), Утиць Реджепа, робив у береговому сокочїню. Реджеп быв го сыном уд другої жоны Тензіле (Tenzile).

У 1965 годови кончив зачинавчу ошколу Піяле Паша (Piyale Pasa), а в 1973 роцї релігійный ліцей імама Хатіпа (Imam Hatip Lisesi) в Стамбуліови покулько діплома реліґійного ліцея было недоста для вступа до бульшости універзій, Ердоган тоже здав додаткові іспиты у ліцейови Ейюп (Eyup Lisesi). Уже у годы ошколы Ердоган рузнився свойов реліґійностьов і дажей мав кличку Ходжа. В тот же час позад бідности файты Ердоганови мусай было торговати на вулици. Із 1969 года вдовж довгого часа Ердоган тоже актівно занимався фотболом у рокаши із рядом молодняцькых команд, причюм так убы утиць не знав, котрому ся не любило таке гобі.

 Зачинаня політічної дїятильности 
Выще ошколованя дустав на факултетови економікы і комерційных наук Універзії Мармара, якый кончив у 1981 годови. Щи в універзії Ердоган став актівістом «Націоналної турецької студентської асоціації» (Milli Türk Talebe Birlik).

У 1976 годови (за инакыми відомостями — в 1975 годови) ун став у чоло молодняцького осередок проісламістської Партії націоналної спасы Milli Selamet Partisi в станбулському районі Бейоглу, а потум того же года й молодняцьке уддїлїня партії у Стамбулови. На сих посадах Ердоган мався онь д вуйськовому перевороту 12 септембра 1980 года, по котрому дїятильность всьых політічных партій, што еґзістовали в тот час, была внеслобуджена. Ід 1980 годови Ердоган тоже робиву станбулськых транспортных орґанізаціях, айбо по путча ун збывся роботы. Дале через пару году Ердоган робив менеджером у пріватному секторови і занимався бізнесом, в 1982 годови служив в армії.

У 1983 годови была закладена «Партія благобыта» Refah Partisi, што сповідала зрїня, похожі із «Партіёв націоналної спасы», і Ердоган вернувся у політіку.

У 1984 годови ун став головов уддїлїня партії в Бейоглу, а вже у 1985 годови быв призначиный головов стамбулського уддїлїня і в тому же годови (за инакыми даными — слїдующого года) став частьов выщого проводного рады партії. стоячи на чолови партійної орґанізації у Станбулови, Ердоган актівно прилучав до дїятильности партії простых обыватилю Станбула. Айбо, ун ниудало выступив на парламентськых выборах в 1986 годови тай на місных выборах у Бейоглу в 1989 годови.

У 1991 годови на парламентськых выборах Ердоган выступив у разы лїпше, чим уперве, айбо депутатом парламента єднако ни став.

 Мер Станбула 
У мартови 1994 года в Турції пройшли міснї выборы, у выслїдкови якых Ердоган быв выбраный мером Станбула. Находячися на сюй посадї, Ердоган добився значных успіху в озелиньованьови вароша, вырїшіньови многых проблем, ізкапчаных із вывозом нехари тай забезпечїньови водов, ай тоже даякых соціалных звідань, і получив грубу популарность. При сему ун подовжовав пуддержовати політіку ісламізма лідера Партії благобыта Неджметіна Ербакана (котрый із 1996 по 1997 гуд став на чоло турицького уряда) тай приспівало даякі мусулманські ідеї у своюй політіци, наприклад, ограничїня уживаня алкоголных напою у Станбулови.

У 1997 годови уряд Ербакана быв вымушеный пуйти у демісію, і скоро Партія благобыта была унислобуджена.

У 1998 годови Ердоган быв засуженый за публічне декламованя вірша, што розпалят реліґійну ворожду, на мітінґови в децемброви 1997 года у провінції Сіїрт і мусай му было пуйти із посады мера Істамбула. Суд засудив Ердогана д дисятомісячного запертя, айбо фактічно ун провюг у запертї лем чотыри місяцї із марта по юль 1999 года, і быв увольненый достроково.

Взамін унислобуженої Партії благобыта в 1999 годови была зотворена «Партія честоты» (Fazilet Partisi), у якуй Ердоган став на чоло реформістського крыла.

У юлї 2001 года была унислобужена і «Партія честоты», по чому в авґустї того же года Ердоган выступив гий єден із засновнику «Партії справедливости і розвоя» Adalet ve Kalkinma Partisi тай быв выбраный ї головов. У новемброви 2002 года «Партія справедливости і розвоя» на выборах одержала в парламентови грубу булшость міст, што позволило юй зотворити єднопартійный уряд. Партія Ердогана стала первов за 16 году партіёв, што дустала можность проводити законнї реформы незалежно уд инакых політічных партій.

 Пудміткы 

 Удкликаня 

 Реджеп Тайїп Ердоган в Лентапедії 
Катеґорія:Турція
Катеґорія:Презіденты Турції